มองหาของขวัญสนุกๆ ฉลองวันเกิดทางไกล ฉลองวันเกิดด้วยกัน
ถ้าแฟนหนุ่มของคุณยังไม่มี Hulu Netflix Amazon Prime หรือ HBO Go คุณก็อาจจะซื้อบริการที่เขาไม่ได้เป็นสมาชิกในตอนนี้ คุณสามารถตัดสินใจได้ว่าจะให้ระยะเวลาเท่าไหร่ตามจำนวนเงินที่คุณพอใจจะจ่าย เช่น คุณอาจจะซื้อบริการรายปีให้เขาถ้าคุณไม่ต้องกังวลเรื่องเงิน หรือจะซื้อแค่แบบ 3 เดือนก็ได้ถ้าคุณมีเงินไม่มากนัก ของขวัญที่ดีคือของขวัญที่แสดงให้เห็นว่า คุณรู้ว่าแฟนหนุ่มของคุณชอบอะไร คิดถึงสิ่งที่เขาสนใจหลักๆ และของขวัญที่เกี่ยวข้องกับความสนใจนั้น  เช่น ถ้าเขาเป็นแฟนคลับของอะไรสักอย่าง ให้หาซื้อของขวัญที่เกี่ยวข้องกับสิ่งที่เขาคลั่งไคล้ ถ้าเขาชอบดูหนัง ซื้อบัตรของขวัญดูหนังให้เขาที่โรงภาพยนตร์ใกล้บ้าน ถ้าเขาเป็นสุดยอดนักอบขนม คุณอาจจะซื้อถาดอบสวยๆ หรือหนังสือทำอาหารเล่มใหม่ให้เขา ของขวัญที่ใช้ได้จริงแสดงให้เห็นว่าคุณสนใจว่าเขาต้องการอะไร ซึ่งเป็นการแสดงออกที่น่ารักมาก ของขวัญของคุณอาจจะทั้งสนุกและใช้ได้จริง ซึ่งแฟนหนุ่มของคุณก็อาจจะชอบ  เช่น ถ้าคุณสังเกตว่าถุงมือหรือผ้าพันคอของเขาขาดแล้ว คุณก็อาจจะซื้อหรือทำให้เขาใหม่สักชุด หรือถ้าเขาเคยพูดถึงเครื่องมือที่เขาต้องใช้ในโปรเจ็กต์ที่เขากำลังทำอยู่ ให้ซื้อให้เขาเป็นของขวัญ อีกทางเลือกหนึ่งก็คือ ซื้ออุปกรณ์ใหม่ๆ ที่เขาอยากได้มาสักพักแล้ว เช่น อุปกรณ์สตรีมมิงหรืออุปกรณ์ควบคุมเกม ทุกคนล้วนมีสิ่งหรูหราเล็กๆ น้อยๆ ที่ตัวเองชอบแต่ก็อาจจะไม่ได้เสียเงินไปกับมันเสมอไป ไม่ว่าจะเป็นนาฬิกาสวยๆ หรือแค่กาแฟชนิดพิเศษบ้างเป็นครั้งคราว ซื้อของที่แฟนหนุ่มของคุณชอบแต่อาจจะไม่ยอมซื้อให้ตัวเอง  เช่น แฟนหนุ่มของคุณอาจจะชอบแว่นกันแดด แต่ปกติแล้วเขาอาจจะไม่ค่อยซื้อแบบที่แพงสักเท่าไหร่ ก็ให้เลือกแบบที่แพงขึ้นมาหน่อย ถ้าแฟนหนุ่มของคุณชอบดื่มกาแฟ ซื้อกาแฟยี่ห้อแพงๆ ให้เขา หรือไม่ก็ให้บัตรของขวัญร้านกาแฟที่เขาชอบ ไม่ว่าคุณจะชอบถักโครเชต์หรือชอบวาดรูป การทำของขวัญให้แฟนหนุ่มเป็นการแสดงออกให้รู้ว่าคุณห่วงใยเขาจริงๆ พยายามคิดว่าเขาชอบอะไร และนำสิ่งนั้นมารวมในสิ่งที่คุณจะทำ  เช่น ถ้าคุณทำผ้าห่มให้แฟน ก็ให้เลือกสีที่เขาชอบ ถ้าคุณวาดภาพแฟน ให้ใส่สิ่งที่เขาสนใจลงไปด้วย เช่น ฉากตกปลา ถ้าคุณไม่ค่อยเก่งเรื่องงานฝีมือเท่าไหร่ ให้เริ่มจากอะไรง่ายๆ ก่อน ซื้อกล่องไม้เปลือยจากร้านขายอุปกรณ์งานประดิษฐ์ และระบายสีต่างๆ ที่คุณคิดว่าเขาจะชอบลงไป ใส่รูปภาพคุณสองคนเข้าไปข้างในด้วยเพื่อให้กล่องใบนั้นมีความหมายมากยิ่งขึ้น ถ้าคุณอยู่ห่างจากแฟนหนุ่ม คุณก็อาจจะใช้บริการวิดีโอแชตอยู่แล้ว ในวันเกิดของเขา ทำให้มันเป็นวันพิเศษโดยการที่คุณทั้งคู่ทำอาหารแบบเดียวกันและนั่งกิน "ด้วยกัน" ขณะที่คุยกัน  หรือไม่คุณก็อาจจะสั่งอาหารไปส่งให้เขาที่บ้านหรือสั่งอาหารแบบเดียวกันมาให้ตัวคุณเองด้วย นอกจากนี้คุณก็อาจจะอ่านกลอนที่คุณแต่งหรือเล่นเพลงพิเศษให้เขาฟัง อาจจะเป็นเพลงที่คุณแต่งเองหรือเป็นเพลงที่ทำให้คุณคิดถึงเขาก็ได้ ไม่มีอะไรที่จะบอกว่าคุณคิดถึงเขาได้มากกว่าพัสดุจากคุณอีกแล้ว! ถ้าเขาอยู่ไกลบ้าน เขาก็อาจจะซาบซึ้งกับของเล็กๆ น้อยๆ ที่เขาคิดถึง แต่ถ้าคุณเป็นฝ่ายที่อยู่ไกลบ้านเสียเอง ให้ส่งของพิเศษๆ จากที่ที่คุณอยู่ไปให้เขา  เช่น ถ้าคุณอยู่ที่บ้านแต่แฟนหนุ่มของคุณอยู่อีกจังหวัดหรืออีกประเทศ ให้ส่งขนมที่เขาชอบที่เขาหาซื้อไม่ได้ไปให้เขา ส่งขนมอบทำเองหรืออย่างอื่นที่เขาคิดถึงไปให้เขา เช่น แชมพูที่เขาชอบที่เขาหาซื้อไม่ได้ในที่ที่เขาอยู่ หรือส่งของพิเศษจากที่ที่คุณอยู่ไปให้เขา เช่น ของกินท้องถิ่นหรือของแปลกๆ นอกจากนี้คุณก็อาจจะส่งของที่มีคุณค่าทางใจไปให้เขาก็ได้ เช่น ก้อนหินจากสวนสาธารณะท้องถิ่นที่คุณไปเดินเล่น หรือทรายจากชายหาดที่คุณกำลังจะไป ก็คือปรินท์รูปถ่ายของเขาออกมา จากนั้นก็พกรูปถ่ายของเขาไปในสถานที่พิเศษที่คุณไป ถ่ายรูปคุณคู่กับภาพถ่ายของเขา จากนั้นส่งภาพคอลลาจที่รวมภาพทุกภาพที่คุณถ่ายไปให้เขา ของขวัญชิ้นนี้จะทำให้เขารู้สึกเหมือนว่าเขาอยู่ตรงนั้นกับคุณด้วย! รวบรวมข้อความ โน้ต และของขวัญเล็กๆ น้อยๆ จากเพื่อนๆ และครอบครัวของแฟนหนุ่ม จากนั้นก็ส่งรวมกันไปในพัสดุกล่องเดียว รับรองว่าแฟนหนุ่มของคุณจะต้องรับรู้ได้ถึงความรักแม้ว่าเขาจะอยู่ไกลก็ตาม! หรือคุณอาจจะอัดคลิปวิดีโอเพื่อนๆ และครอบครัวอวยพรวันเกิดให้เขา เอามารวมกันเป็นคลิปเดียว แล้วส่งให้แฟนหนุ่มในวันเกิดของเขา ให้แต่ละคนถือป้ายตัวอักษรที่เป็นคำอวยพรวันเกิดคนละหนึ่งตัว เช่น "สุขสันต์วันเกิด จ๊อบ" จากนั้นก็ถ่ายรูปเดี่ยวแต่ละคน นำมารวมกันบนการ์ดแล้วให้ทุกคนลงชื่อก่อนส่งไปรษณีย์ หรือคุณจะให้ทุกคนถือแบนเนอร์เป็นภาพใหญ่ๆ ภาพเดียวก็ได้ วิธีการฉลองวันเกิดแบบน่ารักๆ ก็คือการพาเขาไปกินข้าวที่ร้านอาหารร้านโปรดของเขา ไม่ต้องเป็นร้านที่หรูหรามากนักก็ได้ แค่เลือกร้านที่คุณคิดว่าเขาน่าจะชอบก็พอ หรือคุณอาจจะทำอาหารค่ำอร่อยๆ ที่คุณรู้ว่าเขาจะชอบที่บ้านก็ได้ คุณไม่จำเป็นต้องฉลองวันเกิดกันแค่สองคนก็ได้ ชวนเพื่อนมาแล้วให้ทุกคนฉลองพร้อมกันกับคุณ! กำหนดตีมสนุกๆ ที่แฟนของคุณน่าจะชอบ แล้วเขาจะรู้สึกพิเศษยิ่งกว่าเดิม  เช่น ถ้าแฟนหนุ่มของคุณชอบฟุตบอลและวันเกิดก็อยู่ในช่วงฤดูหนาว คุณก็อาจจะจัดงานปาร์ตี้ท้ายรถพร้อมกับบาร์บลัดดีแมรี นอกจากนี้คุณอาจจะจัดงานปาร์ตี้ตีมทศวรรษต่างๆ ก็ได้ เช่น ปาร์ตี้ยุค 40 หรือปาร์ตี้ยุค 80 จัดงานปาร์ตี้ในตีมอาหารที่เขาชอบ เช่น คุณอาจจะจัดทาโก้บาร์ที่คุณวางแผ่นทาโก้ เนื้อสัตว์ และท็อปปิ้งๆ ต่างไว้พร้อม นอกจากนี้คุณก็อาจจะจัดเป็นปาร์ตี้นาโช่บาร์หรือพิซซ่าทำเองก็ได้ พาแฟนหนุ่มไปลองประสบการณ์ใหม่ๆ ที่คุณคิดว่าเขาน่าจะชอบ ตั้งแต่คลาสทำเบียร์ไปจนถึงคลาสวาดรูปหนึ่งคืน หรือไม่ก็ชวนก๊วนเพื่อนไปด้วยเพื่อให้คุณได้สนุกกันเป็นกลุ่ม เช่น คุณอาจจะลองประสบการณ์การบินแบบไร้น้ำหนัก เกมห้องปริศนา หรือล่องเรือชิมไวน์ในทะเลสาบหรือแม่น้ำ หรือซื้อเค้กอร่อยๆ ให้เขา. คุณไม่สามารถฉลองวันเกิดโดยไม่มีเค้กหรือของหวานอื่นๆ ได้! ไม่ว่าคุณจะซื้อหรืออบเค้กเอง ให้เลือกรสชาติที่แฟนหนุ่มของคุณชอบ  ถ้าแฟนหนุ่มของคุณชอบอะไรตลกๆ ก็อาจจะเลือกเค้กบ้าๆ บอๆ ไร้สาระ เช่น เค้กยูนิคอร์น เลือกเค้กที่ตกแต่งตามตีม เช่น เค้กฟุตบอลหรือเค้กกอล์ฟ เพื่อให้เข้ากับความสนใจของแฟนหนุ่ม ถ้าแฟนหนุ่มของคุณไม่ชอบกินเค้ก ให้หาของหวานอย่างอื่นที่เขาชอบแทน เช่น คุกกี้ พาย หรือ บราวนี่  ถ้าเขาไม่ชอบของหวาน ลองทำอาหารพิเศษที่เขาชอบที่ต้องใช้เวลาสักหน่อย เช่น เนื้อแดดเดียวหรือคอร์นเฟลกคาราเมล ทำให้วันเกิดของแฟนหนุ่มพิเศษยิ่งขึ้นด้วยการกำหนดวันที่ผ่อนคลายสุดๆ คุณอาจจะนวดให้เขาเอง หรือจองแพ็กเกจนวดสำหรับสองคน จากนั้นก็แช่อ่างน้ำร้อนและกินอาหารด้วยกันสองคนแบบเงียบๆ คิดดูว่าสิ่งที่ช่วยทำให้แฟนหนุ่มผ่อนคลายคืออะไร ไม่แน่ว่าสิ่งที่ช่วยให้เขาผ่อนคลายอาจจะเป็นการออกไปตกปลาหรือทำโปรเจ็กต์ในสวนหลังบ้าน จากนั้นก็เลือกจัดวันผ่อนคลายตามที่เขาชอบ ไม่ว่าคุณจะเป็นผู้ใหญ่หรือวัยรุ่นแล้ว คุณก็ยังมีช่วงเวลาที่สนุกสนานได้เหมือนตอนที่คุณเป็นเด็กๆ วางแผนทำอะไรที่อาจจะบ้าๆ บอๆ สักหน่อย แต่สุดท้ายแล้วสนุกมากๆ  เช่น เล่นปาลูกโป่งน้ำและปืนฉีดน้ำ หรือแข่งเล่นฮูล่าฮูปกับเพื่อนๆ ที่บ้าน ไปนั่งรถไฟเหาะด้วยกัน หรือขับรถท่องเที่ยวแบบไม่วางแผนด้วยกันสักวัน แล้วเลือกสถานที่ที่คุณจะไประหว่างทาง
ซื้อบริการสตรีมมิงที่เขายังไม่มีเป็นของขวัญ. สังเกตว่าแฟนหนุ่มของคุณสนใจอะไร. ให้ของขวัญที่นำไปใช้ได้จริง. ซื้อของที่ปกติแล้วแฟนหนุ่มจะไม่ได้ใช้จ่ายกับมันมากนัก. ทำของขวัญจากใจให้แฟน. เดตทางวิดีโอแชตสุดพิเศษ. ส่งสิ่งของที่เป็นประโยชน์ไปให้แฟนหนุ่ม. ทำภาพถ่ายคอลลาจของคุณกับแฟนหนุ่มที่สถานที่ในท้องถิ่น. ชวนเพื่อนและครอบครัวของแฟนหนุ่มมาทำอะไรสนุกๆ ด้วยกัน. ทำการ์ดอวยพรวันเกิดจากเพื่อนๆ และครอบครัวพร้อมแนบภาพถ่าย. พาแฟนไปกินมื้อค่ำ. จัดปาร์ตี้วันเกิดสนุกๆ พร้อมตีม. ลองทำกิจกรรมใหม่ๆ ที่น่าสนใจกับแฟนหนุ่มหรือกับกลุ่มเพื่อน. อบ เอาใจแฟนหนุ่มด้วยการนวดและวันที่ผ่อนคลาย. อยากทำอะไรก็ทำเลยและทำอะไรสนุกๆ เหมือนคุณได้กลับไปเป็นเด็กอีกครั้ง.
https://www.wikihow.com/Celebrate-Your-Boyfriend%27s-Birthday https://www.wikihow.com/Celebrate-Your-Boyfriend%27s-Birthday https://www.wikihow.com/Celebrate-Your-Boyfriend%27s-Birthday
Working out a Fun Gift Celebrating Long-Distance Celebrating Together